চট্টগ্রাম মহানগর বিএনপির সভাপতি ডা. শাহাদাত হোসেন ঢাকা টাইমসকে জানান, দলীয় কার্যালয়ের সামনে অনুমতি পাওয়ার পর থেকেই আমরা সমাবেশের প্রস্তুতি শুরু করি। সকালে ঢাকা থেকে বিএনপির মহাসচিব মির্জা ফখরুল ইসলাম আলমগীর, গণফোরাম সভাপতি ড. কামাল হোসেন, জেএসডি সভাপতি আ স ম আবদুর রব, নাগরিক ঐক্যের আহ্বায়ক মাহমুদুর রহমান মান্নাসহ ঐক্যফ্রন্টের কেন্দ্রীয় নেতারা চট্টগ্রাম এসেছেন। বিএনপির স্থায়ী কমিটির সদস্যসহ ঊর্ধ্বতন নেতারাও তাদের সঙ্গে রয়েছেন।’